2 van Delft oor moord op 3 mans in hut aangekeer | Netwerk24
Deur Maygene De Wee 28 Oktober 2020 16:16
Die mans het ure nadat hulle die hut ná die argument verlaat het, teruggekom en vir Xolile George (19), Siyamela Dintsi (21) en Abongile Dintsi (23) doodgeskiet.
Brig. Novela Potelwa, polisiewoordvoerder, het Woensdag gesê die voorval was Dinsdagoggend in die Lockdown Village- informele nedersetting in Delft-Suid.
Volgens haar het lede van die Delft-polisiekantoor 'n 25-jarige en 'n 29 jarige man Dinsdagaand vir die moorde in hegtenis geneem.
Potelwa sê die polisie is kort ná 05:00 na die informele nedersetting uitgeroep. Daar gekom, het hulle die drie oorledenes, elk met veelvoudige skietwonde in die bolyf, dood in die hut gevind.
Sy sê inligting wat die polisie op die toneel bekom het, het daarop gedui dat daar Maandagaand 'n argument oor alkohol in die hut was. Twee mans is glo gesien waar hulle die hut verlaat.
Inwoners van Lockdown Village het Dinsdag in die vroeë oggendure skote vanuit die hut gehoor en twee mans te voet sien vlug.